মানববন্ধনের সমাবেশে সাহসের আর এক প্রতিকৃতি মুক্তিযোদ্ধা শেখ মোহাম্মদ আলী আমানসহ আরও অনেকের সামনে আনোয়ার হোসেন সবাইকে এই চিঠির কথা জানান। তিনি বলেন, চট্টগ্রাম কাস্টমস হাউসের দায়িত্বপ্রাপ্ত সব সামরিক কর্মকর্তাদের দুর্নীতির কথা। বিগ্রেডিয়ার জেনারেল নাসির হোসেনের নেতৃত্বে সেখানে মেজর তরিকুল, মেজর কুদ্দুস, ক্যাপ্টেন আরিফ, ক্যাপ্টেন মঈন আর ক্যাপ্টেন দেলোয়ার গড়ে তুলেছেন চাঁদাবাজির রাজত্ব। ব্যবসায়ী, ইম্পোর্টার, স্টক হোল্ডার এবং চট্টগ্রামের সিএনএফ এজেন্টদের কাছ থেকে এরা চাঁদা হিসেবে এর মধ্যেই হাতিয়ে নিয়েছে ১৫ কোটি টাকা।